
1. DISPOZIŢII GENERALE

1.1 Instituţia religioasă (în continuare – „Instituţia religioasă”), este parte componentă centrală (sau regională) a Cultului  religios ...................... fondată de  acesta în scopul de a întări şi răspîndi credinţa ..................................................
1.2   Denumirea completă: Instituţia religioasă ...................................................

  1.3 
Instituţia este creată şi îşi desfăşoară activitatea în conformitate cu Constituţia Republicii Moldova, Legea nr. 125/2007 privind libertatea de conştiinţă, de gîndire şi de religie, statutul Cultului religios __________________şi prezentul statut.

1.4 
Instituţia se constituie în forma organizatorico-juridică „instituţie religioasă”.

1.5  Instituţia religioasă întruneşte totalitatea credincioşilor, clericilor şi comunităţilor părţi componente ale Cultului religios ...........................................

1.6 
Zona de activitate a Instituţiei religioase este teritoriul ................................
1.7
Sediul Instituţiei religioase este ....................................................................
1.8
În activitatea sa religioasă Instituţia religioasă se conduce de învăţăturile, canoanele şi Regulamentele în vigoare ale Cultului religios................................, de prezentul statut, de normele legislaţiei în vigoare.
1.9 
Principiile fundamentale  de credinţă ale Instituţiei religioase sunt:

.............................................................................................................................
.............................................................................................................................

1.10 ..............................................................................................................................
1.11 Instituţia religiosă este liberă să-şi aleagă activităţile proprii, formele şi metodele de activitate şi să-şi stabilească structura sa internă de organizare. Se interzice imixiunea autorităţilor publice în activitatea Instituţiei religioase, precum şi imixiunea acesteia în activitatea autorităţilor publice.

1.12 Instituţia promovează în activitatea sa valorile şi interesele Cultului religios .................................................. şi respectă normele etice şi morale ale acestuia.

1.13 Scopurile Instituţiei religioase constau în contribuirea la: 

· întărirea şi răspîndirea credinţei şi moralei caracteristice cultului religios................................................;

· asigurarea respectării canoanelor şi legilor cultului religios ......................;

· asigurarea executării hotărîrilor luate de organele de conducere a cultului religios.................................................care se referă la parţile componente ce se află sub jurisdicţia canonică a Cultului religios..........
1.14 Pentru a-şi realiza scopurile, Instituţia religioasă  va desfăşura următoarele activităţi:

· oficierea serviciilor divine;

· propagarea religiei ____________________________;

· organizarea şi desfăşurarea activităţilor de caritate, binefacere, de instruire şi educaţie religioasă;

· organizarea pelerinajelor;

· acordarea de asistenţă persoanelor religioasă, spirituală membrilor cultului religios____________________;
· evaluarea,monitorizarea problemelor şi propunerea căilor de soluţionare a problemelor din cadrul comunităţilor religioase - părţi componente a Cultului religios ______________________.
1.15 Pentru realizarea scopurilor propuse Instituţia religioasă are dreptul:

· să asigure protecţia drepturilor şi intereselor beneficiarilor săi;

· să fondeze mijloace de informare în masă proprii şi să se folosească, în modul stabilit, de cele de stat;

· să desfăşoare activitate editorială;

· să difuzeze liber informaţia despre activitatea sa;

· să obţină de la autorităţile publice informaţia necesară pentru desfăşurarea activităţii statutare;

· să încheie contracte din numele său, să procure şi să realizeze bunuri în conformitate cu scopurile statutare;

· să participe la concursuri naţionale şi internaţionale în vederea obţinerii de comenzi sociale şi dotaţii din partea statului, precum şi în vederea obţinerii de granturi şi burse de la alte ţări, de la organizaţii necomerciale naţionale, străine şi internaţionale;

· să încheie cu persoanele fizice şi juridice acorduri bilaterale şi multilaterale de colaborare, în vederea realizării scopurilor şi sarcinilor statutare;

· să creeze întreprinderi şi alte organizaţii cu drept de persoană juridică;

· să procure complexe patrimoniale, bunuri mobile şi imobile necesare pentru desfăşurarea activităţii şi asigurarea bunei funcţionări a Instituţiei religioase;

2. STRUCTURA ŞI MODUL DE CONSTITUIRE A ORGANELOR DE CONDUCERE ŞI CONTROL A INSTITUŢIEI RELIGIOASE, COMPETENŢA LOR

2.1 Organele de conducere şi control ale Instituţiei religioase sunt:

· Fondatorul Instituţiei religioase;

· Consiliul Instituţiei religioase;

· Conducătorul Instituţiei (după caz poate avea denumirea specifică Cultului religios);

· Comisia de cenzori. 
2.2. Fondatorul Instituţiei religioase deţine următoarele drepturi exclusive:

· dreptul de a decide modificarea statutului Instituţiei religioase; 

· dreptul de a numi şi destitui membrii organelor de conducere şi control ale Instituţiei religioase;

· dreptul de a decide lichidarea sau reorganizarea Instituţiei religioase;

· dreptul de a aprecia strategia de dezvoltare a Instituţiei religioase, de a aproba bugetul acesteia;

· dreptul de a aprecia eficacitatea activităţii Instituţiei religioase;
· gestionarea  patrimoniul Instituţiei religioase şi activitatea privind majorarea lui;

· decide asupra chestiunilor de procurare şi înstrăinare a patrimoniului Instituţiei religioase.
2.3. Fondatorul Instituţiei religioase este grevat cu următoarele obligaţii:
· de a susţine financiar activitatea Instituţiei religioase prin aporturi financiare periodice;

· de a contribui la stingerea obligaţiilor Instituţiei religioase purtînd răspundere pentru obligaţiile acesteia.  

2.4.  Consiliul Instituţiei religioase este organul de conducere al acesteia care: 
· elaborează şi propune spre aprobare fondatorului strategia dezvoltării şi direcţiile principale ale activităţii Instituţiei religioase;

· elaborează şi propune spre aprobare fondatorului bugetul Instituţiei religioase, raportul financiar  anual şi raportul privind activitatea acesteia; 

· aprobă regulamentele interne de activitate ale Instituţiei religioase;

· asigură conducerea operativă a Instituţiei religioase şi toate operaţiunile de administrare cu privire la activitatea  desfăşurată de aceasta;

· aprobă statele de personal şi structura organizatorică a Instituţiei religioase;

· aprobă sigiliul, ştampila, simbolica şi formularele Instituţiei religioase;

· aprobă rapoartele organului de control al Instituţiei religioase;

· decide asupra tuturor chestiunilor de activitate a Instituţiei religioase;

· asigură respectarea de către Instituţia religioasă a hotărîrilor organelor de conducere a cultului religios. 

2.5.  Consiliul Instituţiei religioase este numit de fondatorul instituţiei – Cultul religios................   pe un termen de ______ ani şi este compus din _________ membri. 
La expirarea mandatului Consiliului, fondatorul va numi următoarea componenţă a Consiliului pentru un nou mandat.
2.6.   Membrii Consiliului nu vor putea pretinde la vreun folos material din partea Instituţiei religioase.
2.7 . Consiliul Instituţiei religioase se întruneşte la necesitate, însă nu mai rar o dată în trimestru şi adoptă deciziile prin simpla majoritate de voturi. Şedinţele Consiliului Instituţiei religioase sunt deliberative dacă la ele sunt prezenţi toţi membri Consiliului. Şedinţele Consiliului se convoacă de către Conducătorul Instituţiei religioase. La cererea unui membru al Consiliului, Conducătorul Instituţiei religioase este obligat să convoace în termen de 10 zile şedinţa extraordinară a acestuia.
2.8 . Şedinţele Consiliului Instituţiei religioase se consemnează într-un proces verbal semnat de Conducătorul Instituţiei religioase care este concomitent şi Preşedinte a Consiliului Instituţiei religioase şi contrasemnat de secretarul Consiliului. 
2.9 . Calitatea de membru al Consiliului Instituţiei religioase se pierde în următoarele condiţii:

· în caz de deces;

· în caz de demisie cu respectarea termenului de cel ce demisionează, dar care nu va putea fi mai scurt de o lună de la avizarea în scris a Conducătorului Instituţiei religioase;

· în caz de revocare prin decizia fondatorului pentru aducerea prejudiciilor morale sau materiale Instituţiei religioase.

2.10 În cazul situaţilor prevăzute la punctul 2.9, locul din Consiliul Instituţiei religioase rămîne vacant urmînd ca în termenul cel mai scurt posibil fondatorul să desemneze o altă persoană.
2.11 Preşedintele Consiliului Instituţiei religioase coordonează activitatea generală a Instituţiei religioase şi o reprezintă în relaţiile cu organele de stat şi obşteşti din ţară şi străinătate.
2.12 Conducătorul Instituţiei religioase:
· organizează şi dirijează activitatea curentă a Instituţiei religioase, a subdiviziunilor ei şi asigură îndeplinirea deciziilor adoptate de către Consiliul Instituţiei religioase ;

· deschide şi închide conturi  curente şi valutare în instituţiile bancare din ţară şi din străinătate;

· prezidează şedinţele Consiliului Instituţiei religioase;

· încheie din numele Instituţiei religioase şi semnează  fără procură, atît din ţară cît şi de peste hotare, acorduri, contracte, şi alte acte permise de legislaţia în vigoare;

· eliberează procure reprezentanţilor Instituţiei religioase;
· semnează statutul, în redacţie nouă, sau actul adiţional cu privire la modificarea actului de constituire, adoptate de Fondator, în cazul în care nu este desemnată o altă persoană de către Fondator;
· numeşte şi eliberează din funcţie personalul angajat, stabileşte nivelul de remunerare a muncii în dependenţă de aportul individual şi mijloacele financiare existente, rezolvă alte probleme cu cadrele, inclusiv deplasările lor în republică şi străinătate;

· adoptă hotărîri privind primirea angajaţilor, încasarea pagubelor, cauzate de către ei şi aplicarea sancţiunilor disciplinare;

· prezintă Consiliului Instituţiei religioase dările de seamă şi bilanţul anual al Instituţiei religioase;

· soluţionează alte chestiuni curente;

· asigură evidenţa proceselor-verbale ale şedinţelor Consiliului Instituţiei religioase. 
2.13 Conducătorul Instituţiei religioase are dreptul de a lua decizii în formă de ordine şi dispoziţii  în orice domeniu ce ţine de activitatea Instituţiei religioase, cu excepţia celor incluse în competenţa Consiliului Instituţiei religioase.
2.14 Controlul asupra activităţii Instituţiei religioase şi a organelor de conducere este exercitat de către organul de control – Comisia de cenzori, numită de fondator pe o perioadă de ____ ani  sau un auditor angajat prin contract, care vor efectua controale în caz de necesitate la decizia fondatorului sau în conformitate cu prevederile legii.
2.15 Comisia de cenzori supraveghează legalitatea şi corectitudinea adoptării deciziilor, efectuează controlul activităţii economico – financiare a Instituţiei religioase şi a corespunderii activităţii structurilor ei.
2.16 Comisia de cenzori are dreptul să solicite documentele necesare şi explicaţii din partea Conducătorului Instituţiei religioase, membrilor Consiliului Instituţiei religioase dar şi a angajaţilor Instituţiei religioase. Rezultatele controlului sunt expuse în raportul, care urmează a fi prezentat fondatorului şi Consiliului Instituţiei religioase.
2.17 Controlul activităţii economico-financiare a Instituţiei religioase poate fi exercitat şi de către organele financiare şi fiscale de stat, în modul stabilit de legislaţie.
2.18 Controlul activităţii economico-financiare a Instituţiei religioase se efectuează cel puţin o dată pe an.

3. SURSELE DIN CARE SE FORMEAZĂPATRIMONIUL INSTITUŢIEI RELIGIOASE

3.1 Sursele de creare ale patrimoniului Insituţiei religioase sunt:

· contribuţiile fondatorului;

· încasări din bugetul public naţional şi din fondurile extrabugetare;

· donaţiile persoanelor fizice şi juridice interesate, atît din ţară cît şi din străinătate;
· granturi;
· mijloacele obţinute ca rezultat al activităţii de  acumulare  a resurselor (desfăşurarea  campaniilor  pentru  atragerea  mijloacelor, organizarea activităţilor culturale, educative, de caritate.
· venituri realizate din activităţi proprii desfăşurate în condiţiile legii;
· alte surse care nu contravin legislaţiei în vigoare.
3.2.  Toate mijloacele financiare, materiale şi alte bunuri ce formează patrimoniul Instituţiei religioase, incluse în bilanţ,  constituie proprietatea Instituţiei religioase, se utilizează pentru realizarea scopurilor prevăzute în Statut şi în conformitate cu legislaţia în vigoare.
3.3. Mijloacele circulante ale Instituţiei religioase sunt păstrate în conturile de decontare sau alte conturi ale instituţiilor bancare din republică şi în străinătate.

3.4.  Instituţia religioasă este responsabilă pentru donaţiile primite şi utilizarea lor în conformitate cu legislaţia în vigoare  şi prevederile prezentului Statut.

3.5 Mijloacele Instituţiei religioase sunt folosite în scopuri statutare, în baza deciziei Consiliului Instituţiei religioase, iar impozitarea se va face în conformitate cu legislaţia fiscală în vigoare.

4. ADOPTAREA, COMPLETAREA  ŞI MODIFICAREA STATUTULUI 

4.1.  Fondatorul  are competenţa exclusivă de a aproba şi de a modifica Statutul.
4.2. Statutul este  modificat sau completat de fondator la propunerea a 1/3 din membrii Consiliului Instituţiei religioase . 

5. ÎNCETAREA ACTIVITĂŢII INSTITUŢIEI RELIGIOASE

5.1. Instituţia religioasă îşi poate înceta activitatea prin decizia fondatorului în cazul în care nu pot fi realizate scopurile statutare din lipsa fondurilor sau în baza hotărîrii instanţei judecătoreşti competente, emise în modul stabilit de legislaţia în vigoare a Republicii Moldova.

5.2. Lichidarea Instituţiei religioase se efectuează de către Comisia de lichidare, numită de către organul, care a adoptat această decizie  în conformitate cu Codul civil al Republicii Moldova şi statutul Cultului religios ______________________.

5.3. Comisia de lichidare determină existenţa patrimoniului, găseşte debitorii şi creditorii, achitîndu-se cu ei, ia măsuri de recuperare a datoriilor  faţă de persoanele terţe, alcătuieşte bilanţul de lichidare, care urmează a fi  prezentată Consiliului Instituţiei religioase şi fondatorului acesteia.

5.4.  Mijloacele financiare rămase, inclusiv sumele de la realizarea patrimoniului la lichidare, după achitarea cu bugetul, cu lucrătorii angajaţi de Instituţia religioasă şi creditorii, sunt utilizate pentru realizarea scopurilor statutare în baza deciziei comune a fondatorului şi Consiliului Instituţiei religioase  sau în conformitate cu legislaţia în vigoare.

5.5. Decizia privind utilizarea patrimoniului rămas după lichidare se dă publicităţii.

Semnăturile membrilor organului competent al cultului religios care a luat decizia de fondare a instituţiei religioase:

1.___________________________, născut la ______________, cetăţean al Republicii Moldova, domiciliat în _________________, str. _______________________, identificat prin buletin de identitate A________________  eliberat la _____________________- de către oficiul _____, cod personal _________________________.  

